Pous Franciskus het die afgelope naweek bevestig dat Moeder Teresa, die Rooms-Katolieke non wat wêreldwyd bekend is vir haar betrokkenheid by die armes, tot heilige verklaar gaan word.
“Die armes gee ons baie meer as wat ons vir hulle kan gee,” het sy in 1977 gesê. “Hulle is ongelooflike sterk mense wat daagliks sonder kos moet oorleef, tog kla hulle nooit nie.”
Intussen het die aartsbiskop van Kolkata, Thomas D’Souza, gesê die nuus van die heiligverklaring is ŉ vroeë Kersgeskenk aan die land.